Diari Oficial de la Generalitat Valenciana


Sumari del DOGV 6963, del 12-02-2013 (2013/685)

Notificació de la sentència dictada en el procediment de guarda i custòdia de fill menor número 1572/2011.
----------------------------------------------------------------------------------------------------------

### Dades del document

Número de DOGV
:   6963

Data del DOGV
:   12-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/685


Organisme emissor
:   Jutjat de Primera Instància Número 10 d'Alacant

Tipus de document
:   Edicte

Notificació de la sentència dictada en el procediment de guarda i custòdia de fill menor número 1572/2011. [2013/685]  
Família, guarda i custòdia de fill menor no matrimonial no consensuat 001572/2011-005   
De: Lidia Hernández Tovar.   
Procuradora: Isabel Tejada del Castillo.   
Lletrat/a: -  
Contra: Daniel Martínez Samaniego.   
Procurador/a: -  
Lletrat/ada: -   
En este procediment de família, guarda i custòdia d'aliments de fill menor no matrimonial, seguit a instàncies de Lidia Hernández Tovar contra Daniel Martínez Samaniego, s'ha dictat la sentència que, literalment, diu el següent:   
«Sentència número 767/2012  
Alacant, 13 de novembre de 2012  
Susana Martínez González, magistrada jutgessa del Jutjat de Primera Instància número 10 d'Alacant, he vist estes actuacions de juí verbal número 1572/2011 entre les parts següents: d'una banda, com a demandant, Lidia Hernández Tovar, representada per la procuradora senyora Tejada del Castillo i assistida per la lletrada senyora Plácido Arriola; i d'una altra, com a demandat, Daniel Martínez Samaniego, declarat en rebel·lia; les actuacions versen sobre guarda, custòdia i aliments en relació amb la filla menor d'edat, i hi intervé el Ministeri Fiscal.   
Dispositiva  
Estime en part la demanda formulada per la procuradora Tejada del Castillo, en nom i representació de Lidia Hernández Tovar contra Daniel Martínez Samaniego, declarat en rebel·lia, i dispose les mesures següents en benefici de la filla menor:   
1. La filla menor d'edat d'ambdós parts, V., sotmesa a la pàtria potestat o d'ambdós progenitors, quedarà sota la guarda i custòdia de la mare.   
2. S'establix com a règim de comunicacions amb el progenitor no custodi, si el pare torna a Alacant, un dia a la setmana, que si no hi ha un acord serà els dimecres, durant dos hores, en presència de la mare o persona que esta designe.   
3. S'assenyala la quantitat de dos-cents cinquanta (250) euros com a la que ha de pagar el pare per a aliments de la filla, quantitat que ha d'ingressar en el compte que designe l'altre progenitor a este efecte i dins dels cinc primers dies de cada mes, que serà objecte de revisió anual d'acord amb les variacions de l'índex de preus de consum. Així mateix, correspondrà a ambdós parts pagar, al 50%, els gastos extraordinaris de la menor. Pel que fa a estos, quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només cal assumir al 50% els que es realitzen per comú acord entre els progenitors; si no, n'assumirà el pagament aquell que haja decidit la realització de l'activitat esmentada. En tot cas, els gastos extraordinaris que no tinguen caràcter urgent hauran de ser consentits per ambdós progenitors, i s'entendrà que el contrari consent en la realització del gasto quan, després d'haver-se-li notificat la intenció de realitzar-lo i el seu import, amb els documents corresponents, per qualsevol mitjà fefaent, deixa transcórrer el termini de 10 dies sense mostrar-hi oposició. En cas de discrepància entre les parts sobre la procedència del gasto, haurà de sotmetre's a la decisió judicial. Només els de caràcter urgent i necessari es poden realitzar sense el consentiment o autorització judicial previs.  
4. S'atribuïx l'ús del domicili familiar i parament domèstic a la part actora.   
5. No és procedent fer una condemna expressa a costes a cap de les parts.   
Mode d'impugnació: per mitjà d'un recurs d'apel·lació, davant de l'Audiència Provincial d'Alacant (art. 455 LEC). El recurs s'ha d'interposar davant d'este Jutjat en el termini de 20 dies. En la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LEC)   
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució cal haver constituït un depòsit de 50 euros, que se li tornarà només en el cas que el recurs siga estimat.   
El depòsit s'ha de constituir ingressant la quantitat esmentada en el banc Banesto, en el compte corresponent a este expedient (jjjj 0000 cc eeee aa), indicant en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.   
En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà en el camp "Concepte" el número de compte el codi i la data en la forma exposada en el paràgraf anterior.   
En cap cas s'admetrà una consignació per un import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.»   
I atés que el demandat, Daniel Martínez Samaniego, es troba en parador ignorat, expedisc este edicte a fi que li valga de notificació de forma deguda.   
  
Alacant, 15 de gener de 2013.- El secretari judicial: Pedro F. González de Pereda.